Meisya Siregar

Meisya Najelina Siregar () ya iku juru main filem kang asalé saka Indonésia. Meisya Siregar miwiti kariré kanthi dadi modhél, sawisé iku banjur akting ing filem lan sinétron.
Meisya dadi anak wadon kang wuragil saka sadulur kang cacahé papat. Meisya Siregar anak saka pasangan Marsitha Lubis lan Emir Syawal Siregar. Wong tuwané khawatir yèn anaké dadi bocah tomboi, mbakyu lan ibune banjur daftaraké Meisya Siregar ing lomba-lomba adi busana. Nalika isih sekolah ing Sekolah Dasar, Meisya Siregar kang duwé jeneng dawa Meisya Najelina Siregar iki wis mèlu akèh lomba.Biografi singkat Meisya Siregar (dipunundhuh tanggal 8 Juli 2011)

 Karir 
Nalika remaja, ya iku ing taun 1992, Meisya Siregar njajal mèlu lomba pamilihan Top Guest ‎Aneka Yess!. Ing kompetisi iki Meisya banjur dadi Juara Berbakat 1992. Setaun sawisé iku, wong wadon iki mèlu lomba kang mirib kaya iku manèh. Meisya Siregar mèlu lomba lan éntuk Juara III ‎GADIS Sampul nalika taun 1993. Nalika menang iki akèh tawaran akting kang ngowahi uripé artis kelairan Bandung iki.

Nalika isih sekolah ing SMU, anak wuragil saka papat sadulur iki ditawani kanggo main ing sinétron kang judhul Aladin. Kajaba iku Meisya Siregar uga tau diajak penyanyi-penyanyi dadi modhél ‎video klip ing lagu kang dinyanyékaké. Meisya Siregar uga tau dadi bintang iklan kaya ta iklan Biore, Fuji Image Plaza lan biskuit Danone.‎

Meisya Siregar lulus saka Universitas Padjadjaran. Meisya Siregar tau main ing sinétron, wiwit saka sinétron komedi, drama, nganti kolosal. Nanging Meisya Siregar ngandharaké yèn ora tau sinau mirunggan babagan akting utawa main filem, lan kabèh aktinge disinaoni kanthi otodidak. Meisya Siregar uga duwé karep kanggo njajal aktingé ing layar lebar utawa biyoskup.

 Penghargaan 
Penghargaan kang tau diwénéhaké Meisya Siregar.
 Putri Cilik Matahari
 Mojang Alit Parahyangan
 Juara Berbakat Aneka Yess 1992‎
 Juara III GADIS Sampul 1993‎
 Tiara Sunsilk 1997‎

 Kauripan pribadi 
Sawisé nikah karo Rudy Gusnaldi ing akir taun 2001, Meisya Siregar banjur cerai lan mbalik ing katresnané kang lawas ya iku Bebi Romeo. Meisya Siregar lan Bebi nikah tanggal 14 Dhésèmber 2005. Meisya Siregar nduwé anak wadon kang jenengé Lyrics Syabila Mu Saqeena kang lair tanggal 25 Agustus 2005.Misya Siregar tidak trauma dengan kegagalan rumah tangganya(dipunundhuh tanggal 8 Juli 2011)

 Cathetan suku 

Kategori:Marga Siregar
Kategori:Finalis GADIS Sampul
Kategori:Modhel Indonesia
Kategori:Aktris Indonésia
Kategori:Pranata cara télévisi Indonesia
Kategori:Alumni Universitas Padjadjaran
Kategori:Tokoh Bandung